Styracaceae
Styracaceae je porodica cvjetnica u redu Ericales, razred Magnoliopsida, divizija Tracheophyta. Imenovana je po tipskom rodu Styrax. Ovo je porodica listopadnih i zimzelenih grmova i stablašica. Tipski rod Styrax (=mirisna smola), sa 120 vrsta, luči tečnost koja se stvrdne nakon zarezivanja kore. Mirisna smola primjenjuje se kao ekspektorans (lijek koji pomaže iskašljavanju i izbacivanju plućne sluzi) , a upotrebljava se i u proizvodnji parfema. Od 120 vrsta iz 12 rodova ove porodice, u Bosni i Hercegovini i okolnim područjima raste samo obični Styrax officinalis.